
Introducere 


La început va fi prezentată situaţia din Bielorusia, dar şi cea de dinain- 
tea celui de-al Al Doilea Război Mondial. Apoi, vom expune dezvoltarea 
Bisericii din Bielorusia în timpul pontificatului lui Ioan Paul al II-lea. În 
cele din urmă, recapitularea ultimilor 20 de ani, ținând cont şi de situaţia 
prezentă. 


1. Bielorusia şi loan Paul al II-lea 


După tratatul de la Riga din 1921, ca efect al noii delimitări a granițelor, 
dieceza de Vilna a crescut la rangul de arhidieceză în virtutea constituției 
apostolice Vixdum Poloniae din 28 octombrie 1925. Suprafaţa Arhidiecezei 
acoperea 56.679 de km?. În anul 1931 teritoriul era locuit de 2.379.930 de 
persoane, dintre care 1.338.983 de catolici, 718.125 de ortodocşi, 20.526 
din Biserica de rit vechi, 12.540 de protestanți, 263.744 de evrei, 3.120 de 
musulmani şi 42.284 de alte confesiuni. În acelaşi an, Arhidieceza număra 
28 de decanate în care lucrau 467 de preoți diecezani şi 52 de preoți călugări. 

În anul 1914 Arhidieceza Mogilev avea 171 de parohii cu 867.000 de 
catolici şi 370 de preoți. Ca rezultat al transformării din 1923, în partea 
europeană a Rusiei şi în partea vestică a Bielorusiei trăiau 300.000 de cre- 
dincioşi şi 115 preoți. 

În anul 1926, Arhidieceza Mogilev din Bielorusia încorpora 11 decanate, 
cu 60 de parohii şi 115.000 de credincioşi, păstoriți de 35 de preoți. 

Dieceza de Pinsk a fost creată la 28 octombrie 1925 şi încorpora 18 deca- 
nate cu 131 de parohii şi 306.000 catolici. În anul 1938 existau 234 de pre- 
oţi. În anul 1939, Arhidieceza de Vilna număra 1.485.484 de credincioşi. 

În anul 1949 erau 446 de biserici catolice cu 617 preoţi, 543 de biserici 
ortodoxe cu 606 preoți, 387 de sinagogi cu 293 de rabini şi 14 mănăstiri!. 
Conform recensământului statal din anul 1931, provinciile Vilna, Nowogrodek, 


1 Synodus Archidiocesana Vilnensis ab Excellentissimo Illustrissimo ac Reverendissti- 
mo Domino Romualdo Jatbrzykovski S. Th. M. Achiepiscopo-Metropolitano Vilnensi Anno 
Domini MCMXXXI diebus 9,10 et 11 mensis Iulii in Basilica Metropolitana Vilnensi S.S. 
Stanislai EM. et Vladislai rc. Celebrata. Vilno 1932. 

Bialystok şi Polesie înregistrau 52% catolici, adică 2,5 milioane de locui- 
tori. După cel de-al Doilea Război Mondial nu mai exista nici un episcop pe 
teritoriul Bielorusiei. Deja din anul 1937 partea estică a Bielorusiei a fost 
în totalitate privată de preoţi. Partea Arhidiecezei de Vilna a devenit parte 
a Lituaniei şi restul Arhidiecezei a devenit Administrație Apostolică cu 
centrul la Białystok; şi Dieceza Pinsk a rămas fără păstor. In această situa- 
ție, asupra teritoriului din vestul Bielorusiei vicarii generali exercitau auto- 
ritatea primită de la arhiepiscopul Jatbrzykovski: părintele Antoni Kury- 
lowicz era vicarul general al decanatelor de Grodno, Lunno, Brzostowica şi 
Wolkowysk. Părintele Antoni Zienkiewicz, decanul de Glebokie, a fost numit 
vicar general pentru decanatele de Glebokie, Braclaw, Miory, Postawy, 
Wilejka, Worniany, Swir, Molodeczno şi Oszmiana. Părintele Hipolit Boja- 
runiec era vicar general pentru decanatele de Lida, Bieniakonie, Slonim, 
Wiszniew, Wasiliszki şi Zdzeciol. Cel mai important lucru era acela că vica- 
rii au obţinut dreptul de a-şi numi succesori şi, din această cauză, autori- 
tatea Bisericii a continuat până în momentul apariției ierarhiei catolice. În 
anul 1988 lucrau în Bielorusia 62 de preoţi care slujeau în 105 biserici. Era 
perioada tristă când Biserica murea, când templele erau transformate în 
locuri de folosință publică ori erau închise sau distruse. 

În cele din urmă, a venit primăvara pe care nimeni nu o mai aştepta. Se 
poate spune, conform lui Adam Hlebowicz, că, fără nici un dubiu, cel mai 
mare succes al Bisericii Catolice în acel timp special a fost numirea în Bie- 
lorusia a primului episcop în perioada postbelică, după 40 de ani. Preotul 
ridicat la acea demnitate, la 25 iulie 1989, era părintele dr. Tadeusz Kon- 
drusiewicz, părinte paroh la biserica franciscană, ca şi al fostei biserici iezu- 
ite din Grodno. 


2. Dezvoltarea Bisericii Catolice din Bielorusia 
în timpul pontificatului lui loan Paul al II-lea 


Care a fost reacția autorităților comuniste din Polonia la alegerea ca 
papă a lui Karol Wojtita? Când Ministrul Cultelor, Stanistaw Kania, a aflat 
despre aceasta la 16 octombrie 1978, de la agenţia Reuters, i-a telefonat 
prim-secretarului Comitetului Central al Partidului Edward Gierek şi i-a 
spus: „Wojtita a fost ales ca papă” şi Gierek a răspuns la aceasta: „Cerule!”. 
Nu a existat niciodată în istoria lumii un astfel de lider înțelept sau un artist 
care a primit un asemenea adio precum Karol Wojtita la 8 aprilie 2005. 

Biserica în timpul pontificatului lui loan Paul al II-lea a arătat puterea 
pe care lumea politicii nu a revelat-o de secole. Papa pelerin, prin puterea 
credinţei, a contribuit la colapsul comunismului, la căderea Cortinei de 
Fier şi la încetarea Războiului Rece. În anul 1992, Republica din Bielorusia 
şi-a redobândit independența. 

Meritele lui loan Paul al II-lea cu privire la Biserica din Bielorusia şi la 
Biserica universală sunt enorme. Cu numirea părintelui Tadeusz Kondru- 
siewicz la 25 septembrie 1989 ca Administrator apostolic pentru Bieloru- 
sia, papa a restabilit ierarhia, dar şi o imagine normală a Bisericii, aceea a 
episcopului, a preoţilor şi a poporului credincios. La 1 septembrie 1990 s-a 
înființat Seminarul mare ecleziastic din Grodno. 

La 13 aprilie 1991 au fost create Mitropolia Minsk-Mogilev şi Dieceza de 
Grodno şi Administratura apostolică din Pinsk sau, mai bine spus, restabi- 
lite în granițe diferite; Monseniorul Kazimierz Zwiatek a devenit Mitropo- 
litul care până atunci a slujit ca vicar general şi ca păstor de Pinsk. Părin- 
tele Aleksander Kaszkiewicz, părintele paroh al Bisericii „Sfântul Duh” 
din Vilna, Lituania, a fost numit episcop de Grodno. La 11 noiembrie 1992 
au fost stabilite relațiile diplomatice între Scaunul Apostolic şi Bielorusia, 
confirmate de Bula Quantam tandem. 

La 17 noiembrie 1993, arhiepiscopul Gabriel Montalvo a fost numit 
Nunţiu apostolic pentru Bielorusia. Actualul episcop mitropolit Kazimierz 
Zwiatek a fost chemat la Colegiul Cardinalilor la 26 noiembrie 1994. La 13 
octombrie 1999 a fost înființată noua dieceză de Vitebsk, iar în fruntea ei 
a fost numit părintele Wladyslaw Blin, păstorul parohiei Mogilev din acel 
timp. În acelaşi an, la 25 octombrie, s-a înfiinţat Conferinţa Episcopilor 
Catolici din Bielorusia. La data de 12 septembrie 2001 s-a înființat al doi- 
lea seminar mare din Bielorusia. 

Trebuie să remarcăm că loan Paul al II-lea a avut marea intuiție cu 
privire la situaţia existentă în Bielorusia. El a fost conştient de situație nu 
doar ca un papă slav, dar şi ca un prelat care trăia în această realitate. 


Concluzie 


Măreţul pontificat al Papei Ioan Paul al II-lea a adus regenerarea religi- 
oasă a Bielorusiei. O dată cu ierarhia catolică s-au creat şi structurile ecle- 
ziastice şi, de asemenea, cele două seminarii mari pentru educarea noilor 
cadre preoțeşti în spiritul tradiției şi al moştenirii de la Vilna. Biserica din 
Bielorusia a intrat pe drumul ce conduce la încrederea în sine şi la forma- 
rea unei tradiții proprii, bazată oricum pe moştenirea primită de la prede- 
cesorii ei. 

Relaţiile dintre Biserică şi stat în cursul celor 20 de ani au luat diferite 
turnuri. În prima fază s-au remarcat tendinţele de libertate în diferitele 
sfere ale vieţii. După ce a trecut acest stagiu, au început să apară rămăşiţe 
ale sistemului de dinainte. Entuziasmul inițial a început să dispară şi au 
început să fie practicate relații mai concrete ce indică dominarea statului 
şi a structurilor sale. 


IOAN PAUL AL II-LEA ŞI BISERICA CATOLICĂ DIN BIELORUSIA 135 


În Bielorusia încă există oficiul statal condus de prim-ministru, care 
stabileşte relaţiile dintre Biserică şi stat. Acest oficiu este prezent la toate 
nivelurile administraţiei. Ministerul pentru Chestiuni de Religie şi pentru 
Minoritățile Naţionale este o astfel de instituţie ce afectează direct relaţiile 
dintre Biserică şi stat; este un rest al sistemului din trecut. 

În timpurile recente se pot nota simptomele pozitive ale relațiilor dintre 
Biserică şi stat. Vizita secretarului de stat Tarcisio Bertone în Bielorusia, 
întâlnirile cu preşedintele statului, Aleksandr Lukaszenko, au avut un 
efect pozitiv în ceea ce priveşte relațiile mutuale. Vizita din iulie a preşe- 
dintelui Lukaszenka şi întâlnirea lui cu Sfântul Părinte Papa Benedict al 
XVI-lea au, de asemenea, un ecou pozitiv în relaţiile dintre Biserică şi stat. 
Preşedintele Lukaszenka l-a invitat pe Papa Benedict al XVI-lea să viziteze 
Bielorusia. Au loc întâlniri între mitropolitul de Minsk-Mogilev, arhiepi- 
scopul Tadeusz Kondrusiewicz, şi preşedintele Aleksandr Lukaszenka. 

Preşedintele Lukaszenka joacă rolul de mediator în pregătirea realiză- 
rii întâlnirii dintre Papa Benedict al XVI-lea şi patriarhul Ciril al Rusiei. 

Se fac paşi pentru pregătirea semnării concordatului cu Scaunul Apos- 
tolic. 


